
ZAPISNIK

19. redne seje poveljstva Gasilske zveze Krško,


ki je potekala v torek, 24.3.2026 ob 18.30 uri v prostorih GZ Krško, Tovarniška ulica 19 v Krškem.

PRISOTNI ČLANI: Arh Borut, Letnar Boštjan, Vene Stanislav, Prah Darko, Selič Uroš, Polšak Dejan, Račič Matjaž, Kerin Damjan, Drobnič Miro in Reberšek Damjan
ODSOTNI ČLANI: Blatnik Peter (opr.), Baznik Viktor ml. (opr.), Kranjčevič Aleš (opr.)
    OSTALI PRISOTNI: Sabina Omerzu


Dnevni red:

1. Ugotovitev sklepčnosti
2. Pregled  zapisnika 18. redne seje poveljstva
3. Določitev in sprejem dnevnega reda.
4. [bookmark: _Hlk132719174]Poročila o delovanju komisije za tekmovanje, strokovno usposabljanje in opremljanje in tehniko
5. Uporaba in servisiranje dihalnih aparatov
6. Izdelava načrta aktiviranja GE v Mestni občini Krško
7. Potrditev napredovanj v višje čine
8. Aktualne informacije
9. Razno


Poveljnik GZ Krško, Borut Arh, pozdravi vse prisotne in jim zaželi dobrodošlico. 


Ad1). Ugotovitev sklepčnosti;

Poveljnik GZ Krško, Borut Arh ugotovi, da je izmed 13 članov poveljstva, prisotnih 10 članov. 19. redna seja poveljstva GZ Krško je tako sklepčna in se lahko nadaljuje.

Ad2). Pregled  zapisnika 18. redne seje poveljstva

Poveljnik GZ Krško, Borut Arh seznani člane poveljstva, da so zapisnik 18. seje poveljstva prejeli po e-pošti skupaj z vabilom. Člani poveljstva niso imeli pripomb na prejeti zapisnik.

SKLEP 1:
Zapisnik 18. seje poveljstva GZ Krško se soglasno potrdi.

Ad3). Določitev in sprejem dnevnega reda

Poveljnik GZ Krško, Borut Arh seznani člane poveljstva s predlogom dnevnega reda za 19. redno sejo. Dnevni red so prejeli člani z vabilom po e-pošti. Člani poveljstva se strinjajo s predlogom, ostalih pripomb na dnevni red ni bilo. 


SKLEP 2 :
Člani poveljstva GZ Krško soglasno potrdijo predlagani dnevni red 19. redne seje poveljstva GZ Krško.

Ad4). Poročila o delovanju komisije za tekmovanje, strokovno usposabljanje in opremljanje in tehniko

Boštjan Letnar pove, da se je tečaj za višjega gasilca zaključil in da je od 25 kandidatov, tečaj opravilo 24 kandidatov. Tudi tečaj za pripravnika v PIGD Brestanica je zaključen, tečaj je opravilo vseh 23 kandidatov. Pove, da se trenutno izvaja tečaj za operativnega gasilca, v pripravi pa je razpis za pripravnika.

Borut Arh pove, da NEK v letu 2027 pripravlja igre energetikov in da bodo potrebovali pomoč pri organizaciji tekmovanja. 

Stane Vene pove, da je pridobi vse cene za opremo in da bo komisija imela sestanek po seji poveljstva, da se dogovorijo o podrobnostih, saj želi iti čim prej v nabavo opreme. 

Borut Arh vpraša kaj storit z društvi, ki se jim je predlagala povečanje kategorizacije (Veliki  Trn, Videm ob Savi in Velika vas), ker še ni prišel sklep o spremembi iz strani MOK.  Predlaga se da se počaka na sklep MOK in da se bo spremembo kategorizacije upoštevalo ob pozitivni odločitvi MOK.

Aleša Kranjčevič je odsoten zato v njegovem imenu poroča Arh Borut. Pove, da od prejšnje seje ni posebnosti, aprila bo tekmovanje v PGD Krškem, v naslednjih mesecih si sledijo še ostala tekmovanja. Poudari, da bo potrebno pripraviti poligon za tekmovanje GZ Krško, ga označiti, da bodo oznake nekaj časa obstojne. Tako bodo lahko ekipe pred samim tekmovanjem vadile na vadbenem poligonu. Tekmovale bodo tudi ekipe iz GZ Brežice. Povabi društva, da se zainteresirani člani društev udeležijo tečaja za sodnike, ki bo v jeseni. Darko meni, da je potrebno čim prej dati razpis za tekmovanje v objavo.


SKLEP 3:
Člani poveljstva GZ Krško soglasno potrdijo predlog, da se počaka na sklep MOK o prekategorizaciji in da se  počaka s povišanjem sredstev pri prekategoriziranih društvih.

Ad5). Uporaba in servisiranje dihalnih aparatov

Borut pove da je od zadnje seje nastalo kar nekaj glasnih razgovorov glede servisiranja dihalnih aparatov. Pove, da je v proračunu v letu 2026 na voljo 10.000€ za servise in preglede dihalnih aparatov. Na razpolago za servisiranje so tri firme (Drager, Interspiro in MSA Auer), prav bi bilo da se vsaj znotraj društev poenoti in izbere isto firmo.

Uroš Selič predstavi stanje dihalnih aparatov v GZ KK. Pove, da je za odpis vsaj 15 dihalnih aparatov, ki se jih zaradi starosti ne more več servisirati, saj ni več na razpolago rezervnih delov.  Ispravnih je samo 5 dihalnih aparatov, to so tisti, ki so bili kupljeni lansko leto in v tem letu že potrebujejo letni servis.

Uroš Selič predstavi cene; Galus ima redni letni pregled 125,43€ z DDV, generalni pregled na 10 let 618,86€ z DDV.  Drager ima letni pregled 122,73€ z DDV, generalni pregled na 10 let 831,03€ z DDV. Interspiro ima letni pregled 125€ (z DDV??) in generalni pregled na 10 let 618€ z DDV. Auer ima letni pregled 37€ z DDV in generalni pregled na 10 let 650€ z DDV. Novi dihalni aparat Interspiro stane 960€ z DDV, Drager 1300€ z DDV in Auer 1400 z DDV. 


Po pregledu dihalnih aparatov po društvih se predlaga, da se najprej začne urejati stanje v društvih 3.kategorije, tako da bi se zagotovilo po 4 ispravne dihalne aparat na društvo. (PGD Krško 2 letna servisa in 2 generalna servisa na 10 let, PGD Leskovec pri Krškem 4 nove dihalne aparate, PGD Raka 2 nova dihalna aparata in 2 letna servisa, PGD Senovo 3 nove dihalne aparate in 1 letni pregled)
Sledilo bi urejanje stanja dihalnih aparatov društev 2.kategorije in 1. kategorije in sicer tako da se bi zagotovilo po 2 ispravna dihalna aparata na društvo (PGD Brestanica 2 letna servisa, PGD Dolenja vas 2 letna servisa, PGD Podbočje 2 letna servisa, PGD Senuše 2 letna servisa, PGD Smednik 2 letna servisa, Veliki Kamen 2 generalna servisa na 10 let, PGD Veliki Podlog 1 letni servis in 1 generalni servis na 10 let, PGD Zdole 2 letna servisa).
Skupaj je to 18 letnih servisov, 5 generalnih servisov in 9 novih dihalnih aparatov, kar nanese 15160€. Uroš se bo pozanimal glede točne starosti servisiranja dihalnih aparatov in takrat se bo lahko točno določilo katera društva in koliko dihalnih aparatov se bo lahko obnovilo v letu 2026. Pozval bo tudi vsa društva, da se odločijo za posamezno firmo. Financiranje se predlaga 70/30. Se bo pa v dopisu pozvalo, da se naj društva poenotijo s firmami, ki so že v društvih.


SKLEP 4:
Člani poveljstva GZ Krško soglasno potrdijo, da se gre v urejanje stanja z dihalnimi aparati tako da se za društva 3. kategorijo zagotovijo 4 ispravni dihalni aparati, za 2. kategorijo se zagotovi po 2 ispravna dihalna aparata in če ostane na razpolago še kaj sredstev se 1. kategoriji zagotovi po 2 dihalna aparata. Sofinanciranje se predlaga 70/30.


Ad6). Izdelava načrta aktiviranja GE v Mestni občini Krško


Poveljnik Arh Borut seznani poveljstvo, da se bo po sektorjih začelo zbirati podatke za nov načrt aktiviranja gasilskih enot v Mestni občini Krško. Trenutni aktivacijski načrt je iz leta 2006, ki ga je izdelal  Sava projekt in je potreben posodobitve.


SKLEP 5: Člani poveljstva GZ Krško soglasno potrdijo predlog, da se bo začelo zbirati podatke za izdelavo načrta aktiviranja GE v Mestni občini Krško.


Ad7). Potrditev napredovanj v višje čine

Poveljnik GZ Krško, Borut Arh seznani člane poveljstva z napredovanji v višje čine:

SKLEP 6:
Člani poveljstva GZ Krško soglasno sprejmejo sklep in potrdijo predlagana napredovanja v višje čine.


Ad8). Aktualne informacije


Arh Borut pove, da se je poslalo dopis na temo aktiviranja enote brezpilotnih letalnikov, na center za obveščanje. Pove da je bil dopis zavrnjen, ker je v dokumentu zapisano tudi PGD Kostanjevica na Krki, ki pa nima nobenega člana usposobljenega za delo z droni. Dokument se bo popravil in poslal nazaj na center za obveščanje. 

Ad9). Razno

Prah Darko predlaga, da se na seznam pregledane opreme doda tudi pregled vozil.
Damjan Reberšek doda da mora na seznam pregledov tudi pregled vrvi za delo na višini.

Miro Drobnič pove, da so 20.marca 2026 pripeljali v društvo novo vozilo GVM-1. Pove, da se 25.4.2026 pripravlja uradni prevzem vozila. Na koncu povabi vse člane poveljstva, da se ob 16h udeležijo uradnega prevzema v Kostanjevici na Krki.  

Prah  Darko še enkrat poudari da bo  potrebno čim prej rešiti preglede dihalcev, ker so društva, ki nimajo nobenega izpravnega aparat na zalogi. 

Borut Arh za konec še pove, da se naslednja seja poveljstva planira v sredo 22.4.2026 ob 19h.

Seja poveljstva je bila zaključena ob 20.14  uri.
NA POMOČ!


Pripravila:									
Sabina Omerzu,			     				                 
tajnica GZ Krško
									Arh Borut,
								    Poveljnik GZ Krško

ŠOBA SEBASTJAN VIDEM OB SAVI Gasilec II. stopnje 18.02.2026 Preimenovanje PS Ugodno rešeno POV-19/26

SELAK MILKA VIDEM OB SAVI Gasilec II. stopnje 18.02.2026 Preimenovanje PS Ugodno rešeno POV-19/26

KOCJAN JOŽE VIDEM OB SAVI Gasilec II. stopnje 18.02.2026 Preimenovanje PS Ugodno rešeno POV-19/26


